Biely fľak na líci
Dobrý deň.Mojej dcére sa dnes rano objavil na pravom líci biely fľak.Chcela by som sa spitat či  by sme mi nevedeli poradiť čo by to mohlo  byt.Dakujem
Dobrý deň,
ďakujeme za Vašu otázku.
Biele škvrny na tvári môžu mať rôtnu príčinu. Objavujú sa napríklad ako príznak vitiliga, čo je ochorenie, pri ktorom dochádza k strate pigmentácie kože. Vznikajú tak biele, často symetrické a ostro ohraničené škvrny (makuly). Taktiež sa môžu objaviť ako príznak kožného ochorenia kožného ochorenia Pityriasis versicolor spôsobeného hubou Malassezia furfur. Tá kožu osídli, premnoží sa a následne vznikajú pigmentácie. Na určenie presnej príčiny je však potrebné aj vizuálne zhodnotenie fľaku, preto pri pretrvávaní príznaku sa obráťte na dermatológa.
Prajem pekný zvyšok dňa.
S pozdravom
PharmDr. Veronika Kiabová